《沁园春·许时沾斋中赏鸡冠》
清代·陆震

昨醉君家，秋正佳哉，吾为赋之。囗光妍且紫，谁遣袋佩，色黄而浅，何处鹅儿。

最爱丛中，数枝绝艳，毳染腥红更不疑。阑干外，总鸾笺十样，锦烂霞披。

主人指示非欺。看像别、形殊迈丑夷。或神山芝草，秀成轮囷，赤城云物，幻出离奇。

更类西川，桐花么凤，飞向风前羽倒垂。凡葩耳，问化工何意，镂绘如斯。

作者简介：江苏兴化人，字仲子，号种园。工书，擅长行、草。家贫，嗜饮，常以笔质酒家，求其墨迹者必先为赎笔，方能得其书。